Den 190 år gamle pumpekæmpe DESMI fra Nørresundby afleverer rekordregnskab. Virksomheden startede med - før vi fik Grundloven - at lave kirkeklokker og kakkelovne. Sidste år fik de Børsens Gazelle, men den blegner nok lidt i forhold til de næsten to milliarder kroner som virksomheden, der laver og sælger pumper, pumpesystemer og miljøudstyr i hele verden, har offentliggjort i årsregnskabet. Tilbage i 2020 havde daværende ejer Henrik Sørensen store betænkeligheder ved at sælge sin " baby på 185 år. " Det gjorde han nu, to år senere. - En virksomhed som DESMI har man jo kun til låns, sagde dengang 62-årige Henrik Sørensen omkring sit livsværk som han havde ejet størstedelen af siden 2003. Prisen kom ikke ud, men dengang som nu er virksomheden vurderet i milliardklassen. Det harmonerer også mere årets rekordomsætning på helt præcist 1,808 milliarder kroner. Overskuddet er også stort - de har tjent 200 millioner kroner på at levere pumper. - Vi er meget tilfredse med den fremgang, der er sket på flere niveauer, i 2022, og jeg vil gerne takke alle vores dedikerede medarbejdere for deres indsats, lyder det ikke overraskende ret begejstret fra Humphrey Lau. Hør den "totalt begejstrede" direktør hér - og hvorfor han ikke skal have æren: Han overtog sidste år topposten i Nørresundby-virksomheden som CEO efter Henrik Sørensen solgte virksomheden. Det er især til havs at DESMI kommer til sin ret, og sidste år relancerede man en pumpe til de kæmpestore gas- og kemikalietankskibe. DESMI kalder selv virksomhedens investering i nye løsninger til acquaculture "et perfekt match" for markedet. Overskuddet er ikke kun kommet aktionærerne til gavn, men også fiskene og vandmiljøet, ifølge DESMI selv.

Opsummering:
Der er sket en del siden. Nu sælger de noget ganske andet, og til hele verden.